Kanne 20.2.2013 - CMT v. SMHV - Camomilla (Camomilla)
(Asia T-98/13)
Kannekirjelmän kieli: italia
Asianosaiset
Kantaja: CMT Compagnia manifatture tessili Srl (CMT Srl) (Napoli, Italia) (edustajat: asianajajat G. Floridia ja R. Floridia)
Vastaaja: sisämarkkinoiden harmonisointivirasto (tavaramerkit ja mallit) (SMHV)
Vastapuoli valituslautakunnassa: Camomilla SpA (Buccinasco, Italia)
Vaatimukset
Kantaja vaatii unionin yleistä tuomioistuinta
kumoamaan sisämarkkinoiden harmonisointiviraston (tavaramerkit ja mallit) ensimmäisen valituslautakunnan 29.11.2012 asiassa R 1615/2011-1 antaman ratkaisun siltä osin kuin siinä todetaan, että asetuksen N:o 207/2009 52 artiklan 1 kohdan b alakohdassa tarkoitetut ehdottomat mitättömyysperusteet täyttyvät sillä perusteella, että hakija on jättänyt tavaramerkkiä koskevan hakemuksen vilpillisessä mielessä, ja että 53 artiklan 1 kohdan a alakohdassa, luettuna yhdessä 8 artiklan 1 kohdan b alakohdan ja 8 artiklan 5 kohdan kanssa, tarkoitettu suhteellinen mitättömyysperuste täyttyy;
toissijaisesti, mikäli unionin yleinen tuomioistuin katsoo, että valituslautakunnalle tehdyn valituksen yhteydessä toimitetut asiakirjat on jätettävä tutkimatta, ja mikäli se katsoo, että nämä asiakirjat ovat olennaisia tämän kanteen hyväksymiselle, kumoamaan riidanalaisen ratkaisun, koska sillä on loukattu kontradiktorista periaatetta ja puolustautumisoikeutta, sekä palauttamaan asian mitättömyysosastolle pääasian ratkaisemista varten
joka tapauksessa kehottamaan tavaramerkkivirastoa toteuttamaan unionin yleisen tuomioistuimen tuomion noudattamisen edellyttämät toimet
velvoittamaan OHMI:n vastaamaan oikeudenkäyntikuluista nyt käsiteltävässä asiassa ja velvoittamaan yhteisön tavaramerkin haltijan vastamaan mitättömyysosastossa ja valituslautakunnassa aiheutuneista kuluista.
Oikeudelliset perusteet ja pääasialliset perustelut
Rekisteröity yhteisön tavaramerkki, jonka mitättömäksi julistamista on vaadittu: kuviomerkki, johon sisältyy sanaosa "Camomilla" luokkiin 16, 18 ja 24 kuuluvia tavaroita varten - yhteisön tavaramerkki nro 269 241
Yhteisön tavaramerkin haltija: Camomilla SpA
Yhteisön tavaramerkin mitättömäksi julistamista koskevan vaatimuksen esittäjä: kantaja
Mitättömäksi julistamista koskevan vaatimuksen perustelut: kansallinen kuviomerkki, johon sisältyy sanaosa "CAMOMILLA" luokkaan 25 kuuluvia tavaroita varten
Mitättömyysosaston ratkaisu: vaatimuksen hylkääminen
Valituslautakunnan ratkaisu: valituksen hylkääminen
Kanneperusteet: Asetuksen N:o 207/2009 52 artiklan 1 kohdan b alakohdan ja 53 artiklan 1 kohdan a alakohdan, luettuina yhdessä 8 artiklan 1 kohdan b alakohdan kanssa, rikkominen
____________